Diari Oficial de la Generalitat Valenciana


Sumari del DOGV 6187, del 19-01-2010 (2009/15728)

Notificació de la Resolució de 19 d'octubre de 2009, del director general de Farmàcia i Productes Sanitaris de l'expedient número OF 134/09.
--------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/15976


Data del document
:   19-11-2009

Organisme emissor
:   Conselleria de Sanitat

Tipus de document
:   Edicte

Notificació de la Resolució de 19 d'octubre de 2009, del director general de Farmàcia i Productes Sanitaris de l'expedient número OF 134/09. [2009/15973]  
No ha sigut possible notificar de forma personal i directa a Vicente Muñoz Villalba l'ofici de notificació del director general de Farmàcia i Productes Sanitaris de data 19 d'octubre de 2009, de l'expedient OF 134/09. per això es publica en el Diari Oficial de la Comunitat Valenciana, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de desembre de 2009. El director general de Farmàcia i Productes Sanitaris: José Clérigues Belloch.  
«Vista l'adjudicació de l'autorització per a l'obertura d'una oficina de farmàcia a Vicente Muñoz Villalba en el municipi de Torrevieja, i examinats els fets següents:  
Primer. Per mitjà de la Resolució de 26 de gener de 2006 del director general de Farmàcia i Productes Sanitaris, es publica l'adjudicació de les autoritzacions per a l'obertura de noves oficines de farmàcia a la Comunitat Valenciana, i li correspon a Vicente Muñoz Villalba l'adjudicació de l'autorització per a l'obertura d'una nova oficina de farmàcia a Torrevieja.  
Segon. En data 27 de maig de 2009, notificat l'1 de juny de 2009, se li comunica, segons el que establix l'article 13 del Decret 149/2001, de 5 d'octubre, del Govern Valencià, que el farmacèutic que el precedix en l'orde de prioritat per a la designació de locals per a l'obertura d'una nova oficina a Torrevieja, ho va fer el 26 de maig de 2009. "En conseqüència, es notifica que, d'acord amb el que disposa l'article primer del Decret 187/2001, de 27 de novembre, que regula l'establiment, el trasllat i la transmissió de les oficines de farmàcia, ha de designar, en el termini improrrogable de tres mesos comptador a partir de l'endemà de la notificació, el local per a l'obertura de l'oficina de farmàcia l'autorització de la qual se li va adjudicar en el procediment de noves oficines de farmàcia convocat per la Resolució de la Direcció General de farmàcia i Productes Sanitaris. S'entén que, si no ho fa, renúncia a l'autorització, i decau en conseqüència en el dret d'obertura."  
Els fonaments jurídics següents s'apliquen als fets anteriors.  
Primer. Esta Agència Valenciana de Salut és competent per a resoldre esta sol·licitud segons el que disposen el Reial Decret 278/1980, 25 de gener, sobre la transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia; el Decret 187/2001, de 27 de novembre, del Govern Valencià, pel qual regula l'establiment el trasllat i la transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana, i els decrets 25/2005, de 4 de febrer, del Consell de la Generalitat Valenciana, pel qual aprova els Estatuts de l'Agència Valenciana de Salut, i 164/2005, de 4 de novembre, que els modifica.  
Segon. Vist que en este cas es consideren complits els requisits necessaris per a declarar la caducitat de l'adjudicació de l'autorització, ja que el senyor Muñoz Villalba no ha designat el local en el termini concedit per a fer-ho, s'ha de declarar la caducitat de l'adjudicació concedida per a l'obertura d'una nova oficina de farmàcia en el municipi de Torrevieja.  
D'altra banda, segons l'article 11 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia, "les autoritzacions de noves oficines de farmàcia les obertures de les quals no puguen portar-se a efecte per qualsevol motiu, s'han d'incorporar al procés d'adjudicació següent que convoque la Direcció General per a la Prestació Farmacèutica, sense que siga necessari un nou còmput d'habitants."  
Vistos els fets i fonaments jurídics anteriors, resolc:  
Primer  
Revocar l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrrevieja, el qual ha renunciat a l'autorització, i ha perdut, en conseqüència, el dret a l'obertura.  
Segon  
Incorporar al procés d'adjudicació següent que es convoque l'autorització de nova oficina de farmàcia a Torrevieja.  
Esta resolució s'ha de notificar a les persones interessades, amb l'advertiment que no esgota la via administrativa i que hi poden interposar un recurs d'alçada davant del director gerent de l'Agència Valenciana de Salut en el termini d'un mes comptador a partir de l'endemà de la data de notificació.  
València, 19 d'octubre de 2009»